బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
షావోమికి గట్టి పోటీ.. ‘ఇన్ఫినిటీ డిస్ప్లే’తో సామ్సంగ్ ఫోన్‌లు విడుదల
ప్రస్తుతం దేశంలో షావోమి స్మార్ట్‌ఫోన్ల హవా నడుస్తోంది. తక్కువ ధరకే ఎక్కువ ఫీచర్లతో నాణ్యమైన స్మార్ట్‌ఫోన్లను అందిస్తుండటంతో ఈ చైనా కంపెనీ భారత్‌లో ఆదరణ విపరీతంగా పెరిగింది.
Samayam Telugu | Updated:
May 21, 2018, 04:38PM IST
షావోమికి గట్టి పోటీ.. ‘ఇన్ఫినిటీ డిస్ప్లే’తో సామ్సంగ్ ఫోన్‌లు విడుదల
ప్రస్తుతం దేశంలో షావోమి స్మార్ట్‌ఫోన్ల హవా నడుస్తోంది. తక్కువ ధరకే ఎక్కువ ఫీచర్లతో నాణ్యమైన స్మార్ట్‌ఫోన్లను అందిస్తుండటంతో ఈ చైనా కంపెనీ భారత్‌లో ఆదరణ విపరీతంగా పెరిగింది. నిన్న మొన్నటి వరకు దేశ స్మార్ట్‌ఫోన్ మార్కెట్‌లో నంబర్ వన్‌గా ఉన్న సామ్సంగ్.. షావోమి దెబ్బకు వెనకబడి పోయింది. దీంతో ఎలాగైనా తమ పాత స్థానాన్ని దక్కించుకోవడానికి సామ్సంగ్ ప్రయత్నాలు చేస్తోంది. దీనిలో భాగంగా సోమవారం నాలుగు కొత్త ఫోన్లను భారత మార్కెట్‌లో విడుదల చేసింది. సామ్సంగ్ నుంచి బాగా పాపులర్ అయిన గెలాక్సీ ఎ, గెలాక్సీ జె సిరీస్‌ల నుంచి ఈ ఫోన్‌లు వచ్చాయి.
Visit Site
Recommended byColombia
ఈ నాలుగు స్మార్ట్‌ఫోన్లు అంచులేకుండా ఉండే ‘ఇన్ఫినిటీ’ డిస్ప్లేను కలిగి ఉన్నాయి. అంతేకాకుండా ఇవి సరికొత్త ఆండ్రాయిడ్ ఓరియో ఆపరేటింగ్ సిస్టమ్‌పై పనిచేస్తాయి. సామ్సంగ్ గెలాక్సీ ఎ6, ఎ6 ప్లస్ స్మార్ట్‌ఫోన్‌లు మెటల్ యూనీ బాడీ డిజైన్‌తో రాగా.. గెలాక్సీ జె8, గెలాక్సీ జె6 ఫోన్లు పాలీకార్బోనేట్ బాడీని కలిగి ఉన్నాయి. గెలాక్సీ ఎ6, ఎ6 ప్లస్ రెండూ చూడటానికి ఒకే విధంగా ఉన్నా ప్రాసెసర్, డిస్ప్లే సైజ్, బ్యాటరీ, వెనుక కెమెరా విభిన్నంగా ఉన్నాయి.
ఈ ఫోన్‌ల ధరలు రూ.13,990 నుంచి ప్రారంభమవుతున్నాయి. గెలాక్సీ జె6, ఎ6, ఎ6 ప్లస్ స్మార్ట్‌ఫోన్లు మే 22 నుంచి అన్ని రిటైల్ స్టోర్లు, సామ్సంగ్ ఈషాప్ వెబ్‌సైట్‌లో అందుబాటులో ఉంటాయి. అలాగే గెలాక్సీ జె6 ఆన్‌లైన్‌లో ఫ్లిప్‌కార్ట్‌లోనూ, గెలాక్సీ ఎ6, ఎ6 ప్లస్ స్మార్ట్‌ఫోన్‌లు అమెజాన్‌లోనూ మే 22 నుంచే దొరుకుతాయి. గెలాక్సీ జె8 అమ్మకాలు మాత్రం ఈ ఏడాది జులై నుంచి ప్రారంభమవుతాయి. ఈ ఫోన్లన్నీ బ్లూ, బ్లాక్, గోల్డ్ రంగుల్లో లభిస్తాయి.
గెలాక్సీ జె6 స్పెసిఫికేషన్లు
✦ 5.6 అంగుళాల హెచ్‌డీ ప్లస్ సూపర్ అమోలెడ్ ఇన్ఫినిటీ డిస్ప్లే
✦ సామ్సంగ్ ఎగ్జినాస్ 7870 ప్రాసెసర్
✦ 3జీబీ ర్యామ్/32 జీబీ స్టోరేజ్, 4జీబీ ర్యామ్/64జీబీ స్టోరేజ్
✦ 13ఎంపీ వెనుక కెమెరా, సెల్ఫీల కోసం ఫ్లాష్‌తో కూడిన 8ఎంపీ ఫ్రంట్ కెమెరా
✦ 3000ఎంఏహెచ్ బ్యాటరీ
ధర: 3జీబీ ర్యామ్/32జీబీ స్టోరేజ్ - రూ.13,999.. 4జీబీ ర్యామ్/64జీబీ స్టోరేజ్ - రూ.16,450
గెలాక్సీ జె8 స్పెసిఫికేషన్లు
✦ 6 అంగుళాల అంగుళాల హెచ్‌డీ ప్లస్ సూపర్ అమోలెడ్ ఇన్ఫినిటీ డిస్ప్లే
✦ స్నాప్‌డ్రాగన్ 450 ప్రాసెసర్
✦ 4జీబీ ర్యామ్, 64జీబీ స్టోరేజ్, మైక్రో ఎస్డీ ద్వారా 256జీబీ వరకు పెంచుకోవచ్చు.
✦ వెనుకవైపు 16ఎంపీ + 5ఎంపీ సెన్సార్లతో కూడిన డ్యుయల్ కెమెరా సెటప్
✦ సెల్ఫీల కోసం ఫ్లాష్‌తో కూడిన 16ఎంపీ ఫ్రంట్ కెమెరా
✦ 3500ఎంఏహెచ్ బ్యాటరీ